b'\n_START_ARTICLE_\nMonta\xc5\xbena hi\xc5\xa1a\n_START_PARAGRAPH_\nMonta\xc5\xbena hi\xc5\xa1a je hi\xc5\xa1a, katere glavna zna\xc4\x8dilnost je, da jo sestavijo na gradbi\xc5\xa1\xc4\x8du iz prej izdelanih elementov. Na\xc4\x8din gradnje omogo\xc4\x8da mo\xc5\xbenost vselitve v dveh do treh mesecih od pridobitve gradbenega dovoljenja. _NEWLINE_Monta\xc5\xbene hi\xc5\xa1e imajo za seboj \xc5\xbee bogato zgodovino in v nekaterih de\xc5\xbeelah predstavljajo tradicionalen tip stanovanjske gradnje. Na podro\xc4\x8dju Evrope se dele\xc5\xbe monta\xc5\xbene gradnje giblje med 20 in 30 odstotki, v Sloveniji pa proizvodnja tovrstne gradnje mo\xc4\x8dno nara\xc5\xa1\xc4\x8da. Glavna zna\xc4\x8dilnost je, da jih sestavljajo na gradbi\xc5\xa1\xc4\x8du iz prej izdelanih elementov. Gradnja je \xc4\x8dista, brez ve\xc4\x8djih odpadkov, lahko pa je tudi natan\xc4\x8dnej\xc5\xa1a._NEWLINE_Monta\xc5\xbene hi\xc5\xa1e postajajo priljubljene v Evropi, Kanadi in Zdru\xc5\xbeenih dr\xc5\xbeavah, saj so v primerjavi s \xc5\xa1tevilnimi obstoje\xc4\x8dimi domovi na trgu relativno poceni._NEWLINE_Za tovrstno gradnjo doma ni vseevropskega stanovanjskega standarda, saj je bila ureditev v preteklosti na nacionalni ravni. Vendar obstajajo \xc5\xa1tevilne direktive EU, ki veljajo za stanovanjsko gradnjo in zasnovo, vendar te direktive ne vplivajo neposredno na sektor monta\xc5\xbenih hi\xc5\xa1 med EU zaradi razlogov glede proste trgovine med EU.'